CELEX: 62011TN0137
Language: da
Date: 2011-03-11 00:00:00
Title: Sag T-137/11: Sag anlagt den 11. marts 2011 — Guiai Bi Poin mod Rådet

30.4.2011   
            
            
               DA
            
            
               Den Europæiske Unions Tidende
            
            
               C 130/22
            
         Sag anlagt den 11. marts 2011 — Guiai Bi Poin mod Rådet
   (Sag T-137/11)
   2011/C 130/42
   Processprog: fransk
   
      Parter
   
   
      Sagsøger: Georges Guiai Bi Poin (Abidjan, Côte d'Ivoire) (ved advokat G. Collard)
   
      Sagsøgt: Rådet for den Europæiske Union
   
      Sagsøgerens påstande
   
   
               —
            
            
               Det fastslås, at for så vidt angår sagsøgeren, Georges Guiai Bi Poin, har Rådets forordning (EU) nr. 25/2011 af 14. januar 2011 og Rådets afgørelse 2011/18/FUSP af 14. januar 2011, offentliggjort den 15. januar 2011 i Den Europæiske Unions Tidende, ikke støtte i de faktiske forhold.
            
         
               —
            
            
               Som følge heraf
               
                           —
                        
                        
                           annulleres Rådets forordning (EU) nr. 25/2011 af 14. januar 2011 og Rådets afgørelse 2011/18/FUSP af 14. januar 2011
                        
                     
                           —
                        
                        
                           bestemmes det subsidiært, at Georges Guiai Bi Poins navn slettes fra de lister, der er vedlagt som bilag til forordningen og beslutningen.
                        
                     
         
      Søgsmålsgrunde og væsentligste argumenter
   
   Sagsøgeren har fremført to anbringender til støtte for søgsmålet:
   
               1)
            
            
               Det første anbringende vedrører en tilsidesættelse af begrundelsespligten, idet begrundelserne for, at sagsøgeren er blevet opført på listen over personer og enheder, der er omfattet af restriktive foranstaltninger, er stereotype og ikke nævner noget konkret faktisk element, som kunne muliggøre en vurdering af relevansen af denne opførelse.
            
         
               2)
            
            
               Det andet anbringende vedrører et åbenbart urigtigt skøn, idet
               
                           —
                        
                        
                           det anføres mod sagsøgeren, at denne nægter at underlægge sig den demokratisk valgte præsident, A. Ouattara, selvom sagsøgeren som militærperson ikke kan unddrage sig pligten til at adlyde sit lands forfatningsmæssige autoriteter, som har proklameret L. Gbagbo som valgt præsident, og idet
                        
                     
                           —
                        
                        
                           det anføres mod sagsøgeren, at denne skulle være ansvarlig for alvorlige overtrædelser af menneskerettighederne og humanitær folkeret, selvom sagsøgeren ikke er blevet anklaget for den Internationale Straffedomstol, hvis kompetence anerkendes af Republikken Côte d’Ivoire.